**Mallipohja**

**Tilintarkastajan raportti opetus- ja kulttuuriministeriön myöntämien valtionavustusten käytöstä**

Opetus- ja kulttuuriministeriön voimassa olevien avustusehtojen mukaisesti yleisavustuksen saajan tulee toimittaa opetus- ja kulttuuriministeriölle tilintarkastajan raportti valtionavustusten käytöstä, mikäli yleisavustus yksin tai yhdessä muiden opetus- ja kulttuuriministeriön myöntämien avustusten kanssa on vähintään 500 000 euroa kalenterivuodessa. Tilintarkastajan raportti laaditaan alla olevan mallipohjan mukaisesti.

Olemme suorittaneet toimeksiannon Kansainvälisen liitännäispalvelustandardin ISRS 4400 ”Toimeksiannot taloudelliseen informaatioon kohdistuvien erikseen sovittujen toimenpiteiden suorittamisesta” mukaisesti. Koska alla mainitut toimenpiteet eivät muodosta tilintarkastusstandardien mukaista tilintarkastusta, eivätkä yleisluonteista tarkastusta koskevien standardien mukaista yleisluonteista tarkastusta, emme ilmaise edellä mainittujen standardien mukaista varmuutta. Jos olisimme suorittaneet lisätoimenpiteitä tai tilintarkastusstandardien mukaisen tilintarkastuksen tai yleisluonteista tarkastusta koskevien standardien mukaisen tarkastuksen, tietoomme olisi saattanut tulla muita seikkoja, joista olisimme raportoineet teille.

Avustuksen saaja vastaa selvitysten laatimisesta opetus- ja kulttuuriministeriön avustuspäätösten ja päätösten osana toimitettujen ehtojen ja rajoitusten mukaisesti. Tämän lisäksi avustuksen saajan hallitus vastaa siitä, että avustukset on käytetty avustuksen käyttöajalla voimassa olevan lainsäädännön ja avustuspäätöksen mukaisesti ja kulut on kirjattu aiheuttamisperiaatteen mukaisesti avustuskohteille.

Olemme suorittaneet alla luetellut toimenpiteet (1-6), jotka koskevat \_\_\_\_\_\_\_\_\_\_\_\_\_\_ (*avustuksen saajan nimi*) myönnettyjä ja selvitysvuonna \_\_\_\_\_\_\_\_ suoriteperusteisesti käytettyjä valtionavustuksia (myöhemmin avustukset) sekä avustuksen saajan niistä laatimia selvityksiä liitteineen. Tässä raportissa on käsitelty myös avustukset, joita ei ole vielä selvitetty, mutta joiden käyttöaika sisältyy osin raportoitavaan kokonaisuuteen. Tarkastuksemme ei koske investointiavustuksia, jotka tarkastetaan erikseen. Tämä raportti koskee seuraavaa avustusta/avustuksia: (*yksilöi kohde tai kohteet*)

|  |  |  |  |  |
| --- | --- | --- | --- | --- |
| Avustuksen diaarinumero | Ehtojen ja rajoitusten diaarinumero | Avustuslaji | Käyttötarkoitus | Käyttöaika |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Seuraavat erikseen sovitut toimenpiteet (1-6) on suoritettu yksinomaan siksi, että opetus- ja kulttuuriministeriö voisi niiden perusteella arvioida avustusehtojen noudattamista.

1. **Kirjanpidon järjestäminen**

Saimme käyttöömme avustuksen saajan laatimat raportoinnin kohteena olevat avustuskohtaiset kirjanpidot selvitysvuodelta, ja haastattelimme \_\_\_\_\_\_\_\_\_\_\_\_\_\_ (nimeä henkilö ja asema) selvittääksemme, onko avustuksen saajan kirjanpito järjestetty siten, että avustuksen käyttöä voidaan kirjanpidosta luotettavasti seurata (AUDIT TRAIL) ja että kirjanpidon eriyttäminen noudattaa avustuspäätöksen ehtoja.

1. **Työajanseuranta ja palkkakustannukset (koskee erityisavustuksia ja kohdennettuja yleisavustuksia)**

Saimme käyttöömme avustuksen saajan työaikaseurantaa koskevan dokumentaation selvittääksemme työajanseurannan toteutusta, luotettavuutta ja avustuspäätöksen ehtojen mukaisuutta.

Vertasimme hankekirjanpitoon kirjattuja kuukausi- tai tuntipalkkoja työsopimuksiin/palkkatietoihin ja varmistimme, että vähintään 15 % (otanta) kunkin hankkeen palkoista on kohdistettu voimassa olevien palkkatietojen ja toteutuneen työajanseurannan mukaisesti.

Lisäksi tarkastimme, ettei yksittäiselle henkilölle edellä yksilöidyistä avustuksista maksettu palkka ylitä avustuspäätöksen ehdoissa mainittua palkkakattoa.

1. **Muut tuotot ja kulut (koskee erityisavustuksia ja kohdennettuja yleisavustuksia)**

Vertasimme selvityslomakkeissa raportoituja lukuja avustuksen saajan avustuskohtaiseen kirjanpitoon selvittääksemme perustuvatko selvityslomakkeissa esitetyt tuotot ja kulut kirjanpitoon kirjattuihin tuottoihin ja kuluihin.

* Niiden tarkastettujen avustusten osalta, joita ei vielä ole selvitetty (siirtyvät avustukset), tarkastimme, onko avustukset jaksotettu.
* Lisäksi haastattelimme \_\_\_\_\_\_\_\_\_\_\_\_\_\_ (nimeä henkilö ja asema) selvittääksemme, onko edellä mainittujen hankkeiden kustannuspaikoille kohdennettu niistä saadut tuotot ja muut hankkeelle myönnetyt avustukset.
* Selvitimme, ovatko hankkeiden kulut avustuksen käyttöaikana suoriteperusteisesti syntyneitä käymällä läpi 15% (otanta) avustuksen muista kuin henkilöstökuluista.

Haastattelimme \_\_\_\_\_\_\_\_\_\_\_\_\_\_ (nimeä henkilö ja asema) selvittääksemme hankkeille kohdistettujen yleiskulujen kohdentamisperusteita ja onko niiden kohdistamisessa noudatettu aiheuttamisperiaatetta.

1. **Avustuksen edelleen jakaminen**

Selvitimme, onko avustuspäätös sisältänyt oikeuden jakaa avustusta edelleen ja onko

delegointisopimukset tehty avustuspäätöksen ehtojen mukaisesti. Tarkistimme, onko:

* avustuksen saaja seurannut edelleen jaetun avustuksen käyttöä ja antanut selvityksen opetus- ja kulttuuriministeriölle avustuspäätöksen ehtojen mukaisesti.

1. **Muut julkiset yleisavustukset**

Selvitimme, ettei avustus yhdessä muiden julkisten yleisavustusten kanssa ylitä hyväksyttävien kustannusten määrää.

1. **Julkiset hankinnat**

Selvitimme, onko avustuksella maksetuissa hankinnoissa noudatettu julkisia hankintoja koskevaa lainsäädäntöä (laki julkisista hankinnoista ja käyttöoikeussopimuksista 1397/2016). Tätä tarkoitusta varten suoritimme seuraavat toimenpiteet:

* haastattelimme avustuksen saajan \_\_\_\_\_\_\_\_\_\_\_\_\_\_ (nimeä henkilö ja asema), selvittääksemme onko avustuskohteilla ollut tilikauden aikana hankintalain kynnysarvon ylittäneitä hankintoja
* Selvitimme, onko avustuksen saajalla ollut yhteensä yli 60 000 euron (ilman alv:tä) tavara- ja palveluhankintoja samalta toimittajalta tilikauden aikana.
* Selvitimme edellä mainituissa kohdissa tietoomme tulleiden tavara-, palvelu- ja rakennusurakkahankintojen osalta seuraavien asiakirjojen olemassaoloa sekä tarkastimme ne: hankintailmoitus julkisten hankintojen sähköisessä ilmoituskanavassa ([www.hankintailmoitukset.fi](http://www.hankintailmoitukset.fi)), tarjouspyyntö, hankintapäätös ja hankinnasta tehty sopimus.

Havaintomme ovat seuraavat:

1. **Kirjanpidon järjestäminen**: Kohdassa 1 totesimme, että (kuvaa havainnot)
2. **Työajanseuranta ja palkkakustannukset:** Kohdassa 2 totesimme, että (kuvaa havainnot)
3. **Muut tuotot ja kulut:** Kohdassa 3 totesimme, että (kuvaa havainnot)
4. **Avustuksen edelleen jakaminen:** Kohdassa 4 totesimme, että (kuvaa havainnot)
5. **Muut julkiset yleisavustukset**: Kohdassa 5 totesimme, että (kuvaa havainnot)
6. **Julkiset hankinnat:** Kohdassa 6 totesimme, että rahoituksen saajan johdon antamien tietojen

Raporttimme on tarkoitettu yksinomaan tämän raportin alussa mainittuun käyttöön, eikä sitä pidä käyttää muuhun tarkoitukseen. Tämä raportti koskee vain edellä yksilöityjä selvityslomakkeita, eikä se koske \_\_\_\_\_\_\_\_\_\_\_\_\_\_ (avustuksen saajan nimi) tilinpäätöstä kokonaisuutena.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [Paikka ja aika]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [tilintarkastusyhteisön nimi]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [Päävastuullisen tilintarkastajan nimi]

KHT/HT/JHT